หากผมลดอาหาร โดยการทานอาหารไม่เกิน 1000 แคลอรี่ต่อ1 วัน และงดไขมัน การกระทำเช่นนี้จะส่งผลต่อระบบย่อยไขมันของถุงน้ำดีไหมครับ? หรือผมสามารถควบคุมอาหารแต่ทานส่วนที่เป็นไขมันบ้างได้ไหมครับ ขอีบกวนด้วยครับ
สวัสดีค่ะ การลดน้ำหนัก ควรประกอบไปด้วยการจำกัดปริมาณของอาหารที่ทาน และการออกกำลังกายการจำกัดปริมาณอาหารที่ทาน โดยคำนวณปริมาณแคลอรี่ของอาหารที่ทานในแต่ละวัน ก็เป็นวิธีหนึ่งที่จะทำให้น้ำหนักลงได้ อย่างไรก็ตาม ควรทานอาหารให้ครบทุกหมู่ โดยแบ่งสัดส่วนของอาหารให้ถูกต้อง หลักคือเน้นทานผักสด ผลไม้ที่ไม่หวาน ประมาณ 50% ตามด้วยอาหารประเภทแป้งประมาณ 25% ตามด้วยโปรตีน 25% และทานไขมันประมาณ 1 ช้อนชาการจำกัดไม่ทานไขมันเลยนั้น อาจทำให้ร่างกายขาดกรดไขมันที่จำเป็นได้ ซึ่งหลักๆ คือ กรดไขมันโอเมก้า 3 และ 6 ซึ่งร่างกายไม่สามารถสร้างกรดไขมันเหล่านี้ได้ หากไม่ทานไขมันเลย ร่างกายก็จะเสียสมดุลย์และเป็นโรคต่างๆตามมา รวมถึงทำให้ร่างกายขาดวิตามินบางชนิดและ micronutrient บางตัว ที่ต้องอาศัยไขมันในการดูดซึมด้วย ดังนั้นการทานไขมันจึงจำเป็น แต่ต้องเลือกทานไขมันที่ดีและทานในปริมาณที่ไม่มากค่ะ โดยไขมันที่ดีที่ควรบริโภคจะอยู่ในเนื้อปลา ถั่วชนิดต่างๆ น้ำมันจากพืช เช่น น้ำมันมะกอก เป็นต้น